19-jarige kritiek ná elektriese skokFoto's: Netcare911 ŉ 19-jarige man is kritiek beseer nadat hy glo op ŉ onbedekte elektriese draad getrap het terwyl hy saam met sy broer gestap het. Jeffrey Wicks, ŉ woordvoerder van Netcare911, sê die voorval het Woensdagmiddag in Mamelodi, Pretoria, plaasgevind. “Na wat verneem word, het hy op ŉ onbedekte elektriese draad getrap. Die draad is glo vir ŉ onwettige elektriese verbinding gebruik,” het Wicks gesê. Die man is na die Stanza Bopape-kliniek geneem waar Netcare911 paramedici hom behandel het. “Die man het erge brandwonde aan sy voete, hande en bors opgedoen. Hy is aan ŉ ventilator gekoppel en met ŉ helikopter na die Netcare Milpark-hospitaal geneem vir verdere behandeling,” het Wicks gesê